लेखन का उद्देश्य : जैसा कि अन्य दो समदर्शी सुसमाचारों — मत्ती और मरकुस के साथ है — पुस्तक का उद्देश्य प्रभु यीशु मसीह को और उन "सब बातों को जो यीशु आरम्भ से करता और सिखाता रहा, उस दिन तक जब तक कि वह स्वर्ग पर न उठा लिया गया" को प्रगट करना है (प्रेरितों के काम 1:1-2)। लूका का सुसमाचार इसलिए विशेष है, क्योंकि इसमें — एक "व्यवस्थित वृतान्त" के इतिहास को अति सावधानी के साथ लिपिबद्ध किया गया है (लूका 1:3) जो लूका के चिकित्सीय मन के अनुरूप है — जिसमें वह अक्सर ऐसे विवरणों को देता है जिन्हें अन्य वृतान्त छोड़ देते हैं। लूका के द्वारा महान् वैद्य के ऊपर दिया हुआ जीवन वृतान्त उसकी अन्यजातियों, सामरियों, स्त्रियों, बच्चों, चुँगी लेने वालों, पापियों और उनके प्रति जिन्हें इस्राएल से बाहर कर दिया गया था, के प्रति दया — और उनके लिए की जाने वाली सेवकाई — के ऊपर जोर देता है ।